ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 203.94 கோடியைக் கடந்தது
இந்தியாவில் இன்று காலை 7 மணி நிலவரப்படி 203.94 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,69,93,794 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.89 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.33 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.48 சதவீதமாக உள்ளது. கடந்த 24 மணி நேரத்தில் 20,958 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,33,30,442.
இந்தியாவில் கடந்த 24 மணி நேரத்தில் 20,408 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,04,399 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.48 கோடி . வாராந்திரத் தொற்று 4.92 சதவீதமாக உள்ளது. தினசரித் தொற்று விகிதம் 5.05 சதவீதமாக பதிவாகியுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1846406
சிறப்பு சேவைகள் மற்றும் கட்டுரைகள்
சென்னை ஐஐடி கேந்திரிய வித்யாலயாவில் பாரத சாரண, சாரணியர் அமைப்பு தினம் மற்றும் கொடி தினம் கடைப்பிடிக்கப்பட்டது
சென்னை ஐஐடி கேந்திரிய வித்யாலயாவில் பாரத சாரண, சாரணியர் அமைப்பு தினம் மற்றும் கொடி தினம் கடைப்பிடிக்கப்பட்டது. இந்த கல்வி நிறுவனத்தின் முதல்வரும், மாவட்ட பாரத சாரண, சாரணியர் தலைமை ஆணையருமான டாக்டர் எம் மாணிக்கசாமி இந்த நிகழ்ச்சிக்கு தலைமை தாங்கினார்.
நீடித்த வளர்ச்சி இலக்குகள் குறித்து எடுத்துரைத்த அவர், மாணவர்கள் இணையதளத்தை பயன்படுத்தும் போது பாதுகாப்பு நடவடிக்கைகளை பின்பற்றுமாறு வலியுறுத்தினார். கொடி தினத்தின் முதலாவது ஸ்டிக்கரை வெளியிட்ட அவர், இதற்கு மாணவர்களும், ஆசிரியர்களும் அதிக பங்களிப்பு செய்வதோடு, இந்த இயக்கத்தின் வளர்ச்சிக்கு விரிவான பிரச்சாரம் செய்ய வேண்டும் என்று கேட்டுக்கொண்டார்.
சாரண, சாரணியர் இடையே விழிப்புணர்வு ஏற்படுத்த பல்வேறு நிகழ்ச்சிகள் நடத்தப்பட்டன.
தொழிலாளர் மற்றும் வேலைவாய்ப்பு அமைச்சகம்
தொழிற்சாலைப் பணியாளர்களுக்கான நுகர்வோர் விலை குறியீட்டெண் - ஆகஸ்ட் 2020
மத்திய தொழிலாளர் மற்றும் வேலை வாய்ப்பு அமைச்சகத்தின் கீழ் செயல்படும் தொழிலாளர் அமைப்பு, 2020 ஆகஸ்ட் மாதத்திற்கான, தொழிற்சாலைப் பணியாளர்களுக்கான நுகர்வோர் விலைக் குறியீட்டெண்ணை வெளியிட்டுள்ளது.
நாடெங்கிலும் உள்ள, தொழில்துறை முக்கியத்துவம் வாய்ந்த 78 மையங்களைச் சார்ந்த 289 சந்தைகளிலிருந்து, தேர்ந்தெடுக்கப்பட்ட பொருட்களுக்கான சில்லறை விலை தொடர்பான தகவல்கள் சேகரிக்கப்பட்டு, அதன் அடிப்படையில் இந்த குறியீட்டெண் வெளியிடப்படுகிறது.
ஆகஸ்ட் மாதத்தில் தொழி்ற்சாலைப் பணியாளர்களுக்கான குறியீட்டெண் இரண்டு புள்ளிகள் அதிகரித்து, 338 ஆக இருந்தது.
தற்போதைய குறியீட்டெண்ணின் அதிகபட்ச உயர்வைப் பொறுத்தவரை, மொத்த மாற்றத்தில், உணவுப் பொருள்கள் மட்டும் 1.14 சதவீதப் புள்ளிகளை வழங்கியுள்ளன.
அரிசி, கடலை எண்ணெய், பால் , கத்தரிக்காய், பச்சை மிளகாய், வெங்காயம், கேரட் கொத்தமல்லி, வெண்டைக்காய் உள்ளிட்ட பொருள்கள், குறியீட்டெண் உயர்வுக்குக் காரணம் ஆகும்.
எனினும், கோதுமை மாவு, துவரம் பருப்பு, வெள்ளைப் பூண்டு, வெங்காயம், ஆரம் லில்லி, தேங்காய், வெண்டைக்காய், எலுமிச்சை, மாங்காய், மண்ணெண்ணெய் போன்றவை குறியீட்டெண்ணில் வீழ்ச்சியடைந்தது, உயர்வைத் தடுத்துள்ளது
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleaseIframePage.aspx?PRID=1660306&RegID=3&LID=1
(Visitor Counter : 166
பாதுகாப்பு அமைச்சகம்
ராணுவத்தினர் மற்றும் முன்னாள் ராணுவத்தினருக்கான தொலைதூர மருத்துவ சேவை இணையதளம்: பாதுகாப்பு அமைச்சர் ராஜ்நாத் சிங் தொடக்கம்
ராணுவத்தினர் மற்றும் முன்னாள் ராணுவத்தினர் மற்றும் அவர்களது குடும்பத்தினருக்கு தொலைதூர மருத்துவ ஆலோசனை வசதிகளை அளிக்கும் இணையதளத்தை மத்திய பாதுகாப்புத்துறை அமைச்சர் திரு ராஜ்நாத் சிங் இன்று காணொலி காட்சி மூலம் தொடங்கி வைத்தார்.
ராணுவத்தினர், முன்னாள் ராணுவத்தினர் மற்றும் அவர்களது குடும்பத்தினருக்கு மின்னணு-சுகாதார உதவி மற்றும் தொலைதூர ஆலோசனை வழங்க
https://sehatopd.in/ என்ற இணையதளம் தொடங்கப்பட்டுள்ளது. இதில் மேம்படுத்தப்பட்ட பல பாதுகாப்பு அம்சங்கள் உள்ளன. இந்த இணையதளத்திற்கான பரிசோதனை 2020ம் ஆண்டு ஆகஸ்ட் மாதமே தொடங்கியது. இதன் மூலம் ஏற்கனவே, 6,500 மருத்துவ ஆலோசனைகள் ராணுவ டாக்டர்கள் மூலம் வழங்கப்பட்டுள்ளன.
இந்நிகழ்ச்சியில் பேசிய திரு ராஜ்நாத் சிங், இந்த இணையதளத்தை உருவாக்க உதவிய ராணுவத்தின் பல பிரிவினரை பாராட்டினார். டிஜிட்டல் இந்தியா என்ற அரசின் உறுதியை பிரதிபலிப்பதாக இந்த இணையதளம் உள்ளது என அவர் கூறினார். நாட்டு மக்களுக்கு சிறந்த வெளிப்படையான வசதிகளை வழங்கவேண்டும் என்பதே அரசின் முயற்சியாக உள்ளது என அவர் கூறினார். இந்த வெளி நோயாளிகள் பிரிவுக்கான இணையதளம், கொவிட் தொற்று நேரத்தில், புத்தாக்கத்தின் சிறந்த உதாரணமாக உள்ளது என்றும், இது மருத்துவமனைகளில் நோயாளிகளின் கூட்டத்தை குறைத்து, நேரடி தொடர்பில்லா ஆலோசனைகளை எளிதாகவும், திறம்பட பெறவும் உதவும் என திரு ராஜ்நாத் சிங் கூறினார்.
கொவிட் 2ம் அலைக்கான போராட்டத்தில், டிஆர்டிஓ மற்றும் ராணுவப்படைகளின் பங்கை திரு ராஜ்நாத் சிங் பாராட்டினார். கொவிட்டுக்கு எதிரான போரில் வெற்றி பெறும்வரை, இந்த முயற்சிகளை கைவிட வேண்டாம் என ராணுவத்தினரை அவர் வலியுறுத்தினார்.
இந்த காணொலி நிகழ்ச்சியில் முப்படை தலைமை தளபதி ஜெனரல் பிபின் ராவத், ராணுவத் தளபதி ஜெனரல் எம்.எம்.நரவானே, கடற்படைத் தளபதி அட்மிரல் கரம்பிர் சிங் பாதுகாப்புத்துறை செயலாளர் டாக்டர் அஜய் குமார் உட்பட பல அதிகாரிகள் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722115
பெண்கள் மற்றும் குழந்தை நலன் அமைச்சகம்
இருவாரகால ஊட்டச்சத்து விழா- 2022, நாடு முழுவதும் 3 கோடி செயல்பாடுகளுடன் நடைபெற்றது
பெண்கள் மற்றும் குழந்தைகள் மேம்பாட்டு அமைச்சகம் நான்காவது இருவாரகால ஊட்டச்சத்து விழாவை மார்ச் 21-ம் தேதி முதல் ஏப்ரல் 4-ம் தேதி வரை கொண்டாடியது. இதில் நாடு முழுவதும் இருந்து சுமார் 3 கோடி செயல்பாடுகளைக் கொண்டது. கடந்த 2021-ல் நடைபெற்ற விழாவைக் காட்டிலும் சுமார் 2.21 கோடி நடவடிக்கைகளைக் கொண்டதாக இருந்தது. நாடு முழுவதும் ஊட்டச்சத்தை மையமாகக் கொண்டு நடத்தப்பட்ட நடவடிக்கைகளில், ஜல் சக்தி அமைச்சகம், பழங்குடியினர் விவகார அமைச்சகம், சுகாதாரம் மற்றும் குடும்ப நல அமைச்சகம், ஆயுஷ், இளைஞர் விவகாரம் மற்றும் விளையாட்டு அமைச்சகம், விவசாயிகள் நலன், கல்வி, ஊரக வளர்ச்சி, பஞ்சாயத்து ராஜ், நுகர்வோர் விவகாரங்கள், உணவு மற்றும் பொது விநியோகம் சிறுபான்மையினர் நலன், சுற்றுச்சூழல், வனம் மற்றும் காலநிலை மாற்றம், மின்னணுவியல் மற்றும் தகவல் தொழில்நுட்பம், வீட்டுவசதி, நகர்ப்புற விவகாரங்கள், மற்றும் தகவல் ஒலிபரப்பு அமைச்சகம் ஆகியவை கலந்து கொண்டன. இரு வார கால ஊட்டச்சத்து விழா - 2022, இரண்டு அம்சங்களில் விரிவான கவனம் செலுத்தியது. அவை, பழங்குடியினர் பகுதிகளில் உள்ள பயனாளிகளின் 6 வயது வரையிலான குழந்தைகளின் உயரம், எடை குறித்த அளவீடு, மற்றும் பாலின உணர்திறன், நீர் மேலாண்மை, இரத்த சோகை மற்றும் தாய் மற்றும் சேயின் ஆரோக்கியத்திற்கான பாரம்பரிய உணவு ஆகியவற்றில் கவனம் செலுத்தும் நடவடிக்கைகள் அடங்கும்.
இந்த ஆண்டு நடைபெறும் இவ்விழாவின் முக்கிய செயல்பாடுகளில் ஒன்று, நீர் நிர்வாகம், பாதுகாப்பு மற்றும் மேலாண்மை ஆகியவற்றில் பெண்களின் பங்கை ஊக்குவிப்பதை நோக்கமாகக் கொண்டு, ஊட்டச்சத்து பஞ்சாயத்துகள் மற்றும் தாய்மார்கள் குழுக்களின் செயப்பாடுகளின் உணர்திறன் ஆகியவற்றில் கவனம் செலுத்துகிறது. நீர் பாதுகாப்பு, மற்றும் நீடித்த பயன்பாடு ஆகியவற்றின் முக்கியத்துவம் குறித்து மக்களிடையே விழிப்புணர்வு பிரச்சாரத்தை மேற்கொள்ள மிகவும் பயனுள்ள உத்திகளில் ஒன்று ஆகும். இந்த உத்திகள் அங்கன்வாடி மையங்களில் இருந்து மேற்கொள்ளப்பட்டது. இதன்படி, அங்கன்வாடி மையங்களுக்குச் செல்லும் குழந்தைகள், கர்ப்பிணிப் பெண்கள் மற்றும் பாலூட்டும் தாய்மார்களின் அன்றாட வாழ்வில் தண்ணீரின் முக்கியத்துவம் குறித்த யோசனைகளை வழங்குவதில் அங்கன்வாடி பணியாளர்கள் / உதவியாளர்கள், ஈடுபட்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820115
பிரதமர் அலுவலகம்
சர்வதேச தொலைத்தொடர்பு சங்கத்தின் பகுதி அலுவலகம் மற்றும் புத்தாக்க மையத்தின் திறப்பு விழாவில் பிரதமர் ஆற்றிய உரையின் தமிழாக்கம்
எனது அமைச்சரவை நண்பர்களான டாக்டர் எஸ். ஜெய்சங்கர் அவர்களே, திரு அஸ்வினி வைஷ்ணவ் அவர்களே, திரு தேவுசின் சவுகான் அவர்களே, சர்வதேச தொலைத்தொடர்பு சங்கத்தின் பொதுச்செயலாளர் அவர்களே, இதர பிரமுகர்களே, தாய்மார்களே, அன்பர்களே!
விக்ரம் சம்வாத் 2080ஐ முன்னிட்டு உங்களுக்கும் நாட்டு மக்கள் அனைவருக்கும் வாழ்த்துகளைத் தெரிவித்துக் கொள்கிறேன். சர்வதேச தொலைத்தொடர்பு சங்கத்தின் பகுதி அலுவலகம் மற்றும் புத்தாக்க மையம் இன்று திறந்து வைக்கப்பட்டுள்ளது. இது தவிர ஆறாம் தலைமுறை தொழில்நுட்ப சோதனைத்தளமும் இன்று அறிமுகமாகியுள்ளது. இந்தத் தொழில்நுட்பம் சம்பந்தமான நமது தொலைநோக்கு ஆவணமும் வெளியாகி உள்ளது. இதன் மூலம் டிஜிட்டல் இந்தியாவில் புதிய ஆற்றல் ஏற்படுவதோடு, தெற்கு ஆசியா மற்றும் உலகளாவிய தெற்கு பகுதிகளுக்குத் தீர்வுகளும், புதிய கண்டுபிடிப்புகளும் உருவாகும். இது குறிப்பாக கல்வியாளர்கள், கண்டுபிடிப்பாளர்கள், புத்தொழில் நிறுவனங்கள் மற்றும் தொழில்துறையைச் சார்ந்தவர்களுக்கு ஏராளமான புதிய வேலைவாய்ப்புகளை உருவாக்கும்.
நண்பர்களே,
ஜி20 அமைப்பிற்குத் தலைமை ஏற்கும் வேளையில் பிராந்திய வேற்றுமையைக் குறைப்பது இந்தியாவின் முக்கிய முன்னுரிமைகளுள் ஒன்று. சில வாரங்களுக்கு முன்பு உலகளாவிய தெற்கு உச்சிமாநாட்டை இந்தியா நடத்தியது. உலகளாவிய தெற்குப் பகுதிகளின் பிரத்தியேக தேவையைக் கருத்தில் கொண்டு தொழில்நுட்பம், வடிவமைப்பு மற்றும் தரநிலைகளின் பங்கு முக்கியத்துவம் பெறுகிறது. சர்வதேச தொலைத்தொடர்பு சங்கத்தின் பகுதி அலுவலகம் மற்றும் புத்தாக்க மையம், இந்தப் பாதையில் ஓர் முக்கிய நடவடிக்கையாகும்.
நண்பர்களே,
தொழில்நுட்ப இடைவெளியை சமன்படுத்துவது குறித்து பேசும்போது, இந்தியாவிடம் இருந்து அதிக எதிர்பார்ப்புகள் இயற்கையாகவே எழுகிறது. இந்தியாவின் திறன், புத்தாக்க கலாச்சாரம், உள்கட்டமைப்பு, திறமை, மனித ஆற்றல், உகந்த கொள்கை சூழல் முதலியவை இந்த எதிர்பார்ப்பிற்கு அடித்தளமாக அமைந்துள்ளன. தொலைத் தொடர்பு தொழில்நுட்பம் என்பது இந்தியாவிற்கு ஆற்றல் அளிக்கும் ஒரு கருவி மட்டுமல்ல, மக்களுக்கு அதிகாரமளிக்கும் ஓர் இயக்கமும் கூட. டிஜிட்டல் தொழில்நுட்பம் இன்று உலகளாவிய அளவில் அனைவராலும் அணுகக் கூடிய வகையில் இந்தியாவில் செயல்படுத்தப்படுகிறது. கடந்த சில ஆண்டுகளில் டிஜிட்டல் உள்ளடக்கம் என்பது மிகப்பெரிய அளவில் இந்தியாவில் ஏற்பட்டுள்ளது. இன்று கிராமங்களில் இணைய சேவைகளை பயன்படுத்துபவர்களின் எண்ணிக்கை நகரங்களில் பயன்படுத்துபவர்களை விட அதிகமாக உள்ளது. நாடு முழுவதும் 5 லட்சம் பொது சேவை மையங்கள் வாயிலாக கிராமங்களில் டிஜிட்டல் சேவைகள் வழங்கப்படுகின்றன. டிஜிட்டல் புரட்சியின் அடுத்த கட்டத்தை நோக்கி இந்தியா தற்போது வேகமாக முன்னேறி வருகிறது. உலகளவில் விரைவாக 5ஜி தொழில்நுட்பத்தைத் தொடங்கிய நாடு என்ற பெருமையை இந்தியா பெற்றுள்ளது.
இந்தியாவின் வளர்ச்சி வேகத்தினால், இந்த தசாப்தம், இந்தியாவின் தொழில்நுட்ப தசாப்தம் என்று கூறப்படுகிறது. இந்தியாவின் தொலைத்தொடர்பு மற்றும் டிஜிட்டல் சேவை சுமூகமான, பாதுகாப்பான, வெளிப்படையான, நம்பகத்தன்மையானதாக உள்ளது. தெற்கு ஆசியாவில் உள்ள அனைத்து நட்பு நாடுகளும் இதனை பயன்படுத்திக் கொள்ளலாம். மீண்டும் உங்கள் அனைவருக்கும் எனது நல்வாழ்த்துகளைத் தெரிவித்துக் கொள்கிறேன்.
மிக்க நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1909524
நுகர்வோர் நலன், உணவு மற்றும் பொது விநியோகம் அமைச்சகம்
பஞ்சாப் மற்றும் ஹரியானாவில் நெல் கொள்முதல் நாளை முதல் தொடக்கம்
விவசாயிகள் நலனை கருத்தில் கொண்டு, பஞ்சாப் மற்றும் ஹரியானாவில் 2021-22ம் ஆண்டு காரீப் சந்தை பருவத்துக்கான நெல் கொள்முதலை, நாளை முதல் தொடங்க மத்திய அரசு முடிவு செய்துள்ளது.
பஞ்சாப் மற்றும் ஹரியானா விவசாயிகள் மற்றும் நுகர்வோரின் ஒட்டு மொத்த நலனை கருத்தில் கொண்டும், தேசிய உணவு பாதுகாப்பு திட்டத்தின் கீழ் கோடிக்கணக்கான நுகர்வோருக்கு தரமான கொள்முதலை உறுதி செய்யவும், குறைந்தபட்ச ஆதரவு விலையில் நெல் கொள்முதல் செய்யும் முடிவு எடுக்கப்பட்டுள்ளதாக நுகர்வோர் விவகாரத்துறை அமைச்சகத்தின் கீழ் உள்ள உணவு மற்றும் பொது விநியோகத்துறை நம்புகிறது.
நிதி அமைச்சகம்
கிராமப்புற மக்களின் வாழ்க்கைத் தரம் குறிப்பிடத்தக்க அளவில் முன்னேறியிருப்பதை பொருளாதார ஆய்வறிக்கை 2022-23 எடுத்துரைக்கிறது: சுகாதார சேவைகளில் சிறப்பான முன்னேற்றம் எட்டப்பட்டுள்ளது
மத்திய நிதியமைச்சர் திருமதி நிர்மலா சீதாராமன் இன்று தாக்கல் செய்த பொருளாதார ஆய்வறிக்கை கிராமப்புற மக்களின் வாழ்க்கைத்தரம் குறிப்பிடத்தக்க அளவில் முன்னேறியிருப்பதை எடுத்துரைக்கிறது. அரசின் அடிப்படை வசதிகள் தொடர்பான கொள்கைகள், சிறப்பாக திட்ட அமலாக்கம் போன்றவை இதற்கு காரணமாக அமைந்துள்ளன.
தேசிய குடும்ப நல ஆய்வு 2019-21ன் அடிப்படையில், சுகாதாரம் மற்றும் தாய்-சேய் நலம் வகிதங்கள் முன்னேற்றம் அடைந்துள்ளன. கடந்த 5 ஆண்டுகளில் ஆண், பெண் விகிதம் ஆயிரத்திற்கு 927-ல் இருந்து 931-ஆக அதிகரித்துள்ளது. சிசு மரணம் விகிதம் 46-ல் இருந்து 38.4 ஆக குறைந்துள்ளது. மருத்துவமனைகள் மற்றும் முறையான சுகாதார நிலையங்களில் குழந்தை பிறப்பு விகிதம் 75.1-லிருந்து 86.7-ஆக அதிகரித்துள்ளது. 12 முதல் 23மாத குழந்தைகளுக்கு அனைத்து விதமான தடுப்பூசிகளையும் செலுத்தும் விகிதம் 61.3-லிருந்த 84 ஆக உயர்ந்துள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1894909
AP/PLM/RS/GK
இளைஞர் நலன் மற்றும் விளையாட்டு அமைச்சகம்
டாப்ஸ் திட்டத்தின் கீழ் முன்னணி மாற்றுத்திறனாளி விளையாட்டு வீரர்களுக்கு பிரத்யேக பயிற்சி வழங்கப்படுகிறது: திரு அனுராக் தாகூர்
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய இளைஞர் நலன் மற்றும் விளையாட்டு துறை அமைச்சர் திரு அனுராக் தாகூர் கீழ்காணும் தகவல்களை அளித்தார்.
உடல் திறன் கொண்ட விளையாட்டு வீரர்களுக்கு இணையாக மாற்றுத்திறன் கொண்ட விளையாட்டு வீரர்களை இளைஞர் நலன் மற்றும் விளையாட்டு அமைச்சகம் ஆதரிக்கிறது.
பாரா விளையாட்டுகளுக்கான அங்கீகரிக்கப்பட்ட தேசிய விளையாட்டு கூட்டமைப்பான இந்திய பாராலிம்பிக் குழுவிற்கு, தேசிய விளையாட்டு கூட்டமைப்புகளுக்கான உதவித் திட்டத்தின் கீழ் பயிற்சி முகாம்கள், போட்டி வெளிப்பாடுகள், தேசிய போட்டிகளை நடத்துதல், உபகரணங்களை வாங்குதல் ஆகியவற்றிற்கு நிதி உதவி வழங்கப்படுகிறது.
பாரா விளையாட்டு வீரர்களுக்கு அதிகபட்ச அனுமதிக்கக்கூடிய ஆதரவை வழங்குவதற்காக 'முன்னுரிமை' பிரிவில் பாரா விளையாட்டுகள் வைக்கப்பட்டுள்ளன. மேலும், முன்னணி பாரா தடகள வீரர்களுக்கு இலக்கு ஒலிம்பிக் போடியம் திட்டத்தின் கீழ் பிரத்யேக பயிற்சிக்கு ஆதரவு அளிக்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781333
உள்துறை அமைச்சகம்
நாளை சில குழுக்கள் பந்த்: முன்னெச்சரிக்கை நடவடிக்கை மேற்கொள்ள மாநிலங்களுக்கு மத்திய உள்துறை அறிவுறுத்தல்
நாளை ஏப்ரல் 10ம் தேதி பாரத பந்த் நடத்தப்படும் என்று சமூக ஊடகங்களில் சில குழுக்கள் அறிவித்துள்ளதை முன்னிட்டு தேவையான முன்னெச்சரிக்கை நடவடிக்கைகளை மேற்கொள்ளும்படி மாநிலங்களுக்கு மத்திய உள்துறை அமைச்சகம் அறிவுறுத்தியுள்ளது.
பாதுகாப்பை முடுக்கிவிடும்படியும் தடையுத்தரவை மீறுதல் உள்ளிட்ட அசம்பாவிதச் சம்பவங்கள் நடைபெறாமல் தடுப்பதற்கான அனைத்து ஏற்பாடுகளையும் தேவைப்பட்டால், மேற்கொள்ளும்படியும் மத்திய உள்துறை அமைச்சகம் அறிவுரை கூறியுள்ளது. உயிர்ச்சேதமோ பொருட்சேதமோ நேருவதைத் தடுப்பதற்காகப் பதற்றம் ஏற்படும் எல்லா இடங்களிலும் தீவிர ரோந்து நடவடிக்கைகளை மேற்கொள்ளும்படியும் அறிவுரை கூறியுள்ளது.
மாவட்ட ஆட்சியர்கள், மாவட்ட காவல் துறைக் கண்காணிப்பாளர்கள் தத்தமது எல்லைக்கு உட்பட்ட பகுதிகளில் சட்டம் ஒழுங்கு கட்டுப்பாட்டில் இருப்பதை உறுதிப்படுத்திக் கொள்ளவேண்டும் எனவும் வலியுறுத்தியுள்ளது.
பிரதமர் அலுவலகம்
பிரதமர் தலைமையில் 33வது பிரகதி கலந்துரையாடல்
பிரதமர் திரு. நரேந்திர மோடி இன்று பிரகதி  கூட்டத்தைத் தலைமையேற்று நடத்தினார். மத்திய, மாநில அரசுகளின் ஈடுபாட்டுடன், துடிப்பான நிர்வாகம் மற்றும் உரிய கால அமலாக்கத்திற்கு, தகவல் தொடர்பு தொழில்நுட்ப அடிப்படையிலான பல முனைய தளமான பிரகதி மூலம் பிரதமரின் 33வது கலந்துரையாடலாக இது அமைந்துள்ளது.
பல வகையான திட்டங்கள், குறைகள், செயல் திட்டங்கள் குறித்து இன்றைய பிரகதி கூட்டத்தில் ஆய்வு செய்யப்பட்டன. ரயில்வே அமைச்சகம், MORTH, DPIIT, மின்சார அமைச்சகம் ஆகியவற்றின் செயல் திட்டங்கள் இதில் பரிசீலனைக்கு எடுத்துக் கொள்ளப்பட்டன. ரூ.1.41 லட்சம் செலவிலான இத் திட்டங்கள் 10 மாநிலங்கள் தொடர்புடையவையாக உள்ளன. ஒடிசா, மகாராஷ்டிரா, கர்நாடகம், உத்தரப்பிரதேசம், ஜம்மு காஷ்மீர், குஜராத், ஹரியானா, மத்தியப் பிரதேசம், ராஜஸ்தான், தாத்ரா மற்றும் நகர் ஹவேலி பகுதிகளில் இத் திட்டங்கள் செயல்படுத்தப்படுகின்றன. இந்தத் திட்டங்கள் அனைத்தையும், உரிய அவகாசத்திற்கு முன்னதாகவே முடிப்பதை உறுதி செய்ய வேண்டும் என்று மத்திய அரசின் தொடர்புடைய செயலாளர்கள் மற்றும் மாநில அரசுகளின் தலைமைச் செயலாளர்களைப் பிரதமர் கேட்டுக்கொண்டார்.
இந்த ஆய்வின்போது, கோவிட்-19, பிரதமரின் கிராமப்புற வீட்டு வசதித் திட்டம் தொடர்பான குறைகள் ஆய்வு செய்யப்பட்டன. பிரதமரின் ஸ்வநிதி, வேளாண்மை சீர்திருத்தங்கள், மாவட்டங்களை ஏற்றுமதி மையங்களாக உருவாக்குதல் குறித்த விஷயங்களும் ஆய்வுக்கு எடுத்துக் கொள்ளப்பட்டன. மாநில ஏற்றுமதி அணுகுமுறையை மாநிலங்கள் உருவாக்க வேண்டும் என்று பிரதமர் கூறினார்.
குறைகளுக்குத் தீர்வு காண்பதன் முக்கியத்துவத்தை வலியுறுத்திய பிரதமர், எவ்வளவு குறைகள் தீர்க்கப்படுகின்றன என்பதுடன், அவை தரமான தீர்வாக அமைய வேண்டும் என்பதையும் அவர் வலியுறுத்தினார். சீர்திருத்தங்களை அமல் செய்தால் தான் பயன் கிடைக்கும் என்று கூறிய அவர், நாட்டில் நிலைமாற்றத்தை ஏற்படுத்த இதுதான் வழிமுறையாக இருக்கும் என்று தெரிவித்தார்.
முந்தைய 32 கூட்டங்களிலும், ரூ.12.5 லட்சம் கோடி மதிப்பிலான மொத்தம் 285 திட்டங்கள் ஆய்வு செய்யப்பட்டன. அத்துடன் 17 துறைகளைச் சேர்ந்த 47 திட்டங்கள் மற்றும் குறைகளும் எடுத்துக் கொள்ளப்பட்டன.
(
பிரதமர் அலுவலகம்
மகாத்மா புலே பிறந்த தினம் – பிரதமர் மரியாதை
மகாத்மா புலே பிறந்த தினத்தை முன்னிட்டு அவருக்குப் பிரதமர் திரு.நரேந்திர மோடி மரியாதை செலுத்தினார்.
“மகாத்மா புலே பிறந்த தினத்தை முன்னிட்டு அவருக்கு நான் அஞ்சலி செலுத்துகிறேன். சமூகத்தில் ஒதுக்கப்பட்டவர்களின் மறுசீரமைப்பிற்காக முன்னோடியாகத் தொடர்ந்து குரல் கொடுத்து வந்த அவர் பெரும் மாற்றத்தைக் கொண்டுவந்தார்.
பெண்களின் நிலைமையையும், இளைஞர்களின் கல்வியையும் மேம்படுத்துவதில் அவர் திடமான உறுதி கொண்டு இருந்தார்” என்று பிரதமர் கூறியுள்ளார்.
(Visitor Counter : 105
குடியரசுத் துணைத் தலைவர் செயலகம்
ஷமோலி – ரவீந்திரநாத் தாகூரின் பாரம்பரிய இல்லத்தை குடியரசு துணைத் தலைவர் திறந்து வைத்து நாட்டுக்கு அர்ப்பணித்தார்
அரசும், சமுதாய அமைப்புகளும் ஒன்று கூடி காணத்தக்க மற்றும் காண இயலாத கலாச்சார பாரம்பரியத்தைப் பாதுகாக்கும் பணியை மேற்கொள்ள வேண்டும் என்று குடியரசு துணைத் தலைவர் திரு எம்.வெங்கையா நாயுடு கேட்டுக் கொண்டார்.
ரவீந்திரநாத் தாகூரின் பாரம்பரிய இல்லமான ஷமோலியைத் திறந்து வைத்து நாட்டுக்கு அர்ப்பணித்த பிறகு குடியரசு துணைத் தலைவர் கூடியிருந்தவர்களிடையே உரையாற்றினார்.
வங்காளத்திற்கு முன்னரும், இன்று வரையிலும் அனைவருக்கும் மேலான தன்னிரகற்ற இலக்கிய பிம்பமாக தாகூர் இருந்துள்ளார் என்று குடியரசு துணைத் தலைவர் கூறினார்.
இந்தியாவிற்கும் குறிப்பாக வங்காளத்திற்கும் அவர் ஒரு மாபெரும் நிறுவனம் என்பதோடு உலகத்திற்கு ஒரு குரலாகவும், இந்தியாவின் ஆன்மீக பாரம்பரியத்திற்கு ஒரு பிரதிநிதியாகவும், இருந்துள்ள அவர், இந்தியாவின் பெருமையான சிறப்பான ஆளுமை என்று குடியரசுத் துணைத் தலைவர் தெரிவித்தார்.
சாந்தினிகேதன், மாறி வரும் காலத்தை வெற்றிகரமாக தழுவிக் கொண்ட அதே நேரத்தில் தனது உட்சாரத்தையும் பாதுகாத்துக் கொண்டுள்ளது. ஷமோலி என்ற இந்த பாரம்பரிய இல்லத்தை நாட்டுக்கு அர்ப்பணிப்பது என்பது சிறப்பான அதன் வரலாற்றை அனைவருக்கும் கிடைக்கச் செய்வதோடு, அறிவு மற்றும் ஞானம் ஜனநாயகமயமாக வேண்டும் என்று நம்பிய இந்தியாவின் இறவாத கவிஞருக்கு செலுத்தும் அஞ்சலியும் கூட என்று அவர் குறிப்பிட்டார்.
உள்நாட்டு விமானப் போக்குவரத்து அமைச்சகம்
மருத்துவ உபகரணங்களின் விநியோகம்: தடையில்லாத சேவையில் கொல்கத்தா விமான நிலையம்
கொரோனா தொற்றுக்கு எதிராக நாடு தீவிரமாக போராடி வருவதுடன், தடுப்பூசிகள், பிராணவாயு செறிவூட்டிகள், ஆக்சிமீட்டர் மற்றும் இதர மருத்துவ உபகரணங்களின் தேவை பெரும் மடங்கு அதிகரித்துள்ளது.
இந்தப் போரில், மத்திய சிவில் விமானப் போக்குவரத்தும் பல்வேறு விமான நிலையங்களும், விமான நிறுவனங்களும் அத்தியாவசிய மருத்துவப் பொருட்களை பல்வேறு நகரங்கள்/ மாநிலங்களுக்கு கொண்டு சேர்க்கும் பணியில் இடையறாது ஈடுபட்டு வருகின்றன.
அந்த வகையில், கொல்கத்தா விமான நிலையம் இந்தப் போராட்டத்தில் முக்கியப் பங்கு வகிக்கிறது. போர்ட் பிளேயர், சிக்கிம், அகர்தலா, குவஹாத்தி, இம்பால், எய்சால், மற்றும் நாட்டின் பல்வேறு நகரங்களுக்கு தடுப்பூசிகளும் பிராணவாயு செறிவூட்டிகளும் கொல்கத்தா விமான நிலையத்தில் இருந்து கொண்டு செல்லப்பட்டு வருகின்றன.
அதேபோல தோஹா, ஹாங்காங் உள்ளிட்ட நாடுகள், மும்பை, புனே போன்ற நகரங்களிலிருந்தும் தடுப்பூசிகள், பிராணவாயு செறிவூட்டிகள் போன்ற மருத்துவ உபகரணங்களும் இந்த விமான நிலையத்திற்குக் கொண்டு வரப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717256
இந்திய அரசின் முதன்மை அறிவியல் ஆலோசகரின் அலுவலகம்
ஐக்கிய நாடுகளின்நிலையான வளர்ச்சி இலக்குகளை அடைய உதவும் மந்தன் தளம் அறிமுகம்
ஐக்கிய நாடுகள் வகுத்த நிலையான வளர்ச்சி இலக்குகளுக்கு இணங்க இந்தியாவின் வளர்ச்சி இலக்குகளை அடைய உதவுவதற்காக தொழில்துறை, அறிவியல் ஆராய்ச்சி மற்றும் மேம்பாட்டு சூழலியலுக்கு இடையே ஒருங்கிணைப்பை ஊக்குவிப்பதற்காக மந்தன் தளத்தை இந்திய அரசின் முதன்மை அறிவியல் ஆலோசகர் அலுவலகம் அறிமுகப்படுத்தியுள்ளது. இந்தியாவின் தொழில்நுட்ப புரட்சியுடன் தேசிய மற்றும் சர்வதேச சமூகத்தினர் நெருக்கமாக பணியாற்றும் வாய்ப்பை வழங்குவதற்காக விடுதலையின் 75-ஆவது ஆண்டு அமிர்த பெருவிழாவை முன்னிட்டு இந்தத் தளம் தொடங்கப்பட்டுள்ளது.
முதன்மை அறிவியல் ஆலோசகர் அலுவலகத்தின் வழிகாட்டுதலின்படி இந்தியாவில் அறிவியல் மற்றும் தொழில்நுட்பம் சார்ந்த சமூக தாக்கத்தின் புதுமை மற்றும் தீர்வுகளின் நிலையில் மாற்றத்தை ஏற்படுத்த மந்தன் தளத்தால் இயலும்.
பங்குதாரர்கள் இடையேயான கலந்துரையாடல், ஆராய்ச்சி மற்றும் புதிய கண்டுபிடிப்புகளுக்கு அதிக வசதி போன்றவற்றிற்கு இந்தத் தளம் வழிவகை செய்வதோடு, சமூக தாக்கத்தை ஏற்படுத்தக்கூடிய இடையீடுகள் உட்பட ஏராளமான வளர்ந்து வரும் தொழில்நுட்பங்கள் மற்றும் அறிவியல் இடையீடுகளில் ஏற்படும் சவால்களையும் இந்தத் தளம் பகிர்ந்து கொள்ளும்.
ஆராய்ச்சி மற்றும் மேம்பாட்டில் தொழில்துறையினரின் பங்களிப்பை கட்டமைத்து, வளர்ப்பதற்கான நமது முயற்சிகளை அதிகரிக்க உறுதியளிக்கும் தளமான மந்தனின் அறிமுகம், ஐக்கிய நாடுகளின் நிலையான வளர்ச்சி இலக்குகளுக்கான நமது அர்ப்பணிப்பின் சான்றாகவும் அமைந்துள்ளது என்று இந்திய அரசின் முதன்மை அறிவியல் ஆலோசகர் பேராசிரியர் அஜய் குமார் சூட் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://pib.gov.in/PressReleasePage.aspx?PRID=1852213
(
தகவல் மற்றும் ஒலிபரப்பு அமைச்சகம்
தூர்தர்ஷனிலும் அகில இந்திய வானொலியிலும் விரிவான வானிலை அறிக்கைகள்
கோடைகால வெப்பநிலை உயர்ந்து வரும் நிலையில் தேசியப் பொது ஒளிபரப்பு அமைப்புகள் என்ற முறையில் தூர்தர்ஷனிலும் அகில இந்திய வானொலியிலும் செய்தி ஒளிபரப்பின்போது நாட்டின் முழு பரப்பு தொடர்பான விரிவான வானிலை அறிக்கைகள் முக்கிய கவனம் பெறுகின்றன.
தூர்தர்ஷனில், ஒவ்வொரு நாள் காலை மற்றும் மாலைச் செய்தி அறிக்கைகளில் வானிலை அறிக்கை இடம்பெறும் அதே வேளையில், அகில இந்திய வானொலியில் தினமும் அனைத்து முக்கிய செய்தி அறிக்கைகளிலும் முக்கிய வானிலைக் குறிப்புகள் ஒளிபரப்பாகின்றன.
டிடி கிசான் தொலைக்காட்சியில் வானிலைக்கென தனியாக விரிவான ஒளிபரப்பு மேற்கொள்ளப்படுகிறது. இதில் ஒவ்வொரு நாளும் புதிதாக 3 அரை மணி நேர செய்தி அறிக்கையும் 4 புதிய 5 நிமிட செய்தி அறிக்கைகளும் இடம் பெருகின்றன.
இந்த வானிலை அறிக்கைகளில் நாட்டின் ஒவ்வொரு மூலை முடுக்கு சார்ந்த வானிலையின் ஒவ்வொரு சிறிய விவரமும் இடம்பெறுகிறது. இவற்றில் நாட்டில் நிலவும் தீவிர வானிலை நிலவரத்துக்கு முக்கிய இடம் அளிக்கப்படுவதுடன், காஷ்மீர் முதல் கன்னியாகுமரி , கில்கிட் முதல் குவாஹத்தி, பல்டிஸ்தான் முதல் போர்ட் ப்ளேர் வரையிலான பல்வேறு இடங்களில் நிலவும் வெப்ப நிலைகளும் குறிப்பிடப் படுகின்றன.
(தேசிய அலை வரிசைகள் தவிர தூர்தர்ஷன் , அகில இந்திய வானொலி ஆகியவற்றின் மாநில செய்திப் பிரிவுகள் தினமும் வானிலை செய்திக் குறிப்புகளை மாநில மொழிகளில் அப்போதைக்கு அப்போதே ஒளிபரப்புச் செய்து வருகின்றன.
சுற்றுலா அமைச்சகம்
மத்திய வடகிழக்கு பகுதி வளர்ச்சி அமைச்சர் திரு ஜி கிஷன் ரெட்டி அருணாச்சலப் பிரதேசம் மற்றும் நாகாலாந்து பயணம்
மத்திய வடகிழக்கு பிராந்திய வளர்ச்சி, கலாச்சாரம் மற்றும் சுற்றுலா அமைச்சர் திரு ஜி கிஷன் ரெட்டி, அருணாச்சலப் பிரதேசம் மற்றும் நாகாலாந்திற்கு இரண்டு நாள் அதிகாரப்பூர்வ பயணம் மேற்கொண்டார்.
அருணாச்சலப் பிரதேசத்தில் பல வளர்ச்சிப் பணிகளை மத்திய அமைச்சர் தொடங்கி வைத்தார், மத்திய ஜல் சக்தி அமைச்சர் திரு கஜேந்திர சிங் ஷெகாவத் உடன் இருந்தார். அருணாச்சலப் பிரதேச முதல்வர் திரு பேமா காண்டு, துணை முதல்வர் திரு சவுனா மேன், நாடாளுமன்ற உறுப்பினர் திரு தபீர் காவ் மற்றும் இதர மாநில அமைச்சர்கள் மற்றும் அதிகாரிகள் மத்திய அமைச்சர்களை வரவேற்றனர்.
அருணாச்சலப் பிரதேசத்தில் பிரசாத் திட்டத்தின் கீழ் "பரசுராம் குன்தின் வளர்ச்சி" திட்டத்திற்கு மத்திய அமைச்சர்கள் திரு ஜி கிஷன் ரெட்டி மற்றும் திரு கஜேந்திர சிங் ஷெகாவத் ஆகியோர் அடிக்கல் நாட்டினார்கள். அருணாச்சலப் பிரதேசத்தில் பரசுராம் குன்தின் மேம்பாட்டு திட்டத்தின் தொடக்க விழாவில் பங்கேற்பது மகிழ்ச்சி அளிக்கிறது என்று அமைச்சர் கூறினார்.
70 கிலோமீட்டர் இருசக்கர வாகன பயணம் மேற்கொண்ட அமைச்சர், அது குறித்து டிவிட்டரில் பதிவிட்டார். அமைதியான பள்ளத்தாக்கு, பிரமாண்ட மலைகள் மற்றும் அடர்ந்த காடுகள் கொண்ட அருணாச்சலப் பிரதேசத்தை அனைவரும் கட்டாயம் பார்வையிட வேண்டும் என்று அவர் கூறினார்.
அதிகாரிகளுடன் உரையாடிய அமைச்சர், "அஷ்டலட்சுமி மாநிலங்கள் அபரிமிதமான இன, கலாச்சார மற்றும் மொழியியல் பன்முகத்தன்மை கொண்டவை. வடகிழக்கு பிராந்தியத்தின் சுற்றுலாத் திறனை வெளிப்படுத்த இது ஒரு தனித்துவமான வாய்ப்பு. கொவிட்டுக்கு மத்தியில் சுற்றுலாப் பயணிகளிடையே குறிப்பாக நம்பிக்கையை உருவாக்க வேண்டும்”, என்று கூறினார்.
அருணாசலப் பிரதேசம் முழுவதும் ஜல் ஜீவன் இயக்கத்தின் கீழ் பல்வேறு குடிநீர் திட்டங்களைத் தொடங்குவதற்காக ஜல் சக்தி அமைச்சர் திரு கஜேந்திர சிங் ஷெகாவத் திரு கிஷன் ரெட்டியுடன் இணைந்து கொண்டார். அருணாச்சலப் பிரதேச பயணத்தின் இரண்டாவது நாளில், நம்சாயில் உள்ள மாவட்ட மருத்துவமனையில் நடைபெற்று வரும் வளர்ச்சிப் பணிகளை மத்திய அமைச்சர் திரு ஜி கிஷன் ரெட்டி ஆய்வு செய்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758075